ชูเอชะ

**บริษัทชูเอชะ** () คือบริษัทสำนักพิมพ์ญี่ปุ่นที่มีสำนักงานใหญ่ในเขตชิโยดะ โตเกียว ประเทศญี่ปุ่น ชูเอชะเป็นบริษัทสำนักพิมพ์ที่ใหญ่ที่สุดในญี่ปุ่น ก่อตั้งขึ้นในปี ค.ศ. 1925 ในฐานะฝ่ายสิ่งพิมพ์ที่เกี่ยวข้องกับความบันเทิงของสำนักพิมพ์โชงากูกัง () ในปีถัดมาชูเอชะได้แยกออกเป็นบริษัทอิสระ

นิตยสารมังงะที่จัดพิมพ์โดยชูเอชะได้แก่ กลุ่มนิตยสาร *[[Jump (magazine line)|Jump]]* ซึ่งรวมถึงนิตยสารแนวโชเน็งเช่น *[[โชเน็งจัมป์รายสัปดาห์]]*, *[[Jump SQ]]* และ *[[V Jump]]* และนิตยสารแนวเซเน็งเช่น *[[Weekly Young Jump]]*, *[[Grand Jump]]* และ *[[Ultra Jump]]* รวมถึงนิตยสารออนไลน์อย่าง *[[Shōnen Jump+]]* บริษัทยังจัดพิมพ์นิตยสารอื่น&thinsp;ๆ ด้วย เช่น *[[Non-no]]* ชูเอชะร่วมกับโชงากูกังเป็นเจ้าของ Viz Media ซึ่งจัดพิมพ์มังงะของทั้งสองบริษัทในอเมริกาเหนือ

## ประวัติ
ชูเอชะได้รับการก่อตั้งในปี ค.ศ. 1925 โดยบริษัทสำนักพิมพ์รายใหญ่ โชงากูกัง โดย *Jinjō Shōgaku Ichinen Josei* () กลายเป็นนวนิยายเรื่องแรกที่จัดพิมพ์โดยชูเอชะ โดยความร่วมมือกับโชงากูกัง ซึ่งเป็นที่ตั้งชั่วคราวของชูเอชะ ในปี ค.ศ. 1927 มีการสร้างนวนิยายสองเรื่องชื่อ *Danshi Ehon* และ *Joshi Ehon* ในปี ค.ศ. 1928 ชูเอชะได้รับการว่าจ้างให้แก้ไข *Gendai Humor Zenshū* () ซึ่งเป็นงานรวบรวม *Gendai Humor Zenshū* ทั้งหมด 12 เล่ม โดยบางเล่มได้แก่ *Joshi Shinjidai Eishūji-chō* และ *Shinjidai Eishūji-chō* () ในช่วงคริสต์ทศวรรษ 1930 มีการเปิดตัวนวนิยายอีกเรื่องชื่อ *Tantei-ki Dan* และ *Gendai Humor Zenshū* ได้เสร็จสมบูรณ์ 24 เล่ม ในปี ค.ศ. 1931 มีการเปิดตัวนวนิยายเพิ่มอีกสองเรื่องคือ *Danshi Yōchien* และ *Joshi Yōchien*

หลังสงครามโลกครั้งที่สอง ชูเอชะเริ่มจัดพิมพ์มังงะในกลุ่ม *Omoshiro Book* โดยกลุ่มผลิตภัณฑ์นี้ได้จัดพิมพ์หนังสือภาพชื่อ *Shōnen Ōja* ซึ่งได้รับความนิยมอย่างมากในหมู่เด็กชายและเด็กหญิง *Shōnen Ōja* ฉบับเต็มเล่มแรกออกวางจำหน่ายในชื่อ *Shōnen Ōja Oitachi Hen* ซึ่งกลายเป็นหนังสือขายดีในทันที

นิตยสารฉบับแรกที่จัดพิมพ์โดยชูเอชะคือ *Akaruku Tanoshii Shōnen-Shōjo Zasshi* ต่อมาในเดือนกันยายน ค.ศ. 1949 กลุ่ม *Omoshiro Book* ได้ถูกเปลี่ยนรูปแบบเป็นนิตยสารที่มีเนื้อหาทั้งหมดจากสายผลิตภัณฑ์เดิม ในปี ค.ศ. 1950 มีการจัดพิมพ์นิตยสารฉบับพิเศษในชื่อ *Hinomaru* นอกเหนือจาก *Omoshiro Book* แล้วในปี ค.ศ. 1951 ยังมีการจัดพิมพ์ฉบับสำหรับผู้หญิงคือ *Shōjo Book* ซึ่งนำเสนอมังงะที่มุ่งเป้าไปที่เด็กสาววัยรุ่น ในปี ค.ศ. 1952 ชูเอชะได้แยกเป็นอิสระโดยสมบูรณ์โดยมีที่ตั้งในอาคารย่านฮิตตสึบาชิ ในปีนั้น *Omoshiro Book* ได้ยุติการตีพิมพ์ และได้เริ่มตีพิมพ์เป็นนิตยสารรายเดือน *Myōjō* ผลงานชุดของ *Omoshiro Book* ได้รับการตีพิมพ์ในรูปแบบบุงโกบง ภายใต้สายผลิตภัณฑ์ *Omoshiro Manga Bunko*  นวนิยายชื่อ *Yoiko Yōchien* ได้รับการตีพิมพ์และ *Omoshiro Book* ถูกแทนที่ด้วยนิตยสารมังงะสำหรับเด็กอีกเล่มหนึ่งชื่อ *Yōnen Book*

ในปี ค.ศ. 1955 ความสำเร็จของ *Shōjo Book* นำไปสู่การตีพิมพ์ *[[Ribon]]* ซึ่งยังคงตีพิมพ์อยู่ในปัจจุบัน นวนิยายเรื่อง *Joshi Yōchien Kobato* เริ่มตีพิมพ์ในปี ค.ศ. 1958 และวันที่ 23 พฤศจิกายน ของปีนั้นมีการออกนิตยสารฉบับพิเศษของ *Myōjō* ในชื่อ *Weekly Myōjō* ในปี ค.ศ. 1951 มีการออกฉบับสำหรับผู้ชายของ *Shōjo Book* อีกฉบับคือ *[[Shōnen Book]]* และผลงานชุดของ *Shōjo Book* ก็ได้รับการตีพิมพ์ในรูปแบบบุงโกบงภายใต้สายผผลิตภัณฑ์ *Shōjo Manga Bunko* ในช่วงคริสต์ทศวรรษ 1960 มีการออกนิตยสารภาคแยกของ *Myōjō* อีกฉบับชื่อ *Bessatsu Weekly Myōjō*

ชูเอชะยังคงตีพิมพ์นวนิยายมากมาย งานรวบรวมผลงานชุดใน *Omoshiro Book* จำนวนมากได้ถูกนำออกเผยแพร่ในชื่อ *Shōnen-Shōjo Nippon Rekishi Zenshū* ซึ่งมีทั้งหมด 12 เล่ม หนังสืออื่น&thinsp;ๆ อีกมากที่ได้รับการตีพิมพ์ได้แก่ *Hirosuke Yōnen Dōwa Bungaku Zenshū*, *Hatachi no Sekkei*, *Dōdō Taru Jinsei*, *Shinjin Nama Gekijō* และ *Gaikoku kara Kita Shingo Jiten* ในปี ค.ศ. 1962 ชูเอชะได้ตีพิมพ์ *Myōjō* ฉบับสำหรับผู้หญิงในชื่อ *Josei Myōjō* และนวนิยายอื่น&thinsp;ๆ อีกมากมาย ในปี ค.ศ. 1963 ชูเอชะเริ่มตีพิมพ์ *[[Margaret (magazine)|Margaret]]* ที่ประสบความสำเร็จอย่างกว้างขวาง โดยมีฉบับแยกเพิ่มเติมคือ *Bessatsu Margaret* นวนิยายเรื่อง *Ukiyo-e Hanga* ได้รับการตีพิมพ์ครบเจ็ดเล่ม และหนังสือภาพ *Sekai 100 Nin no Monogatari Zenshū* ได้รับการตีพิมพ์ต่อเนื่อง 12 เล่ม ในปี ค.ศ. 1964 *Kanshi Taikei* ได้รับการตีพิมพ์ 24 เล่มพร้อมการพิมพ์ซ้ำ ในปีนั้นมีการจัดทำนวนิยายชุดชื่อ *Compact Books* และมังงะชุดชื่อ *Televi-Books* ("televi": ย่อมาจาก "television") ในปี ค.ศ. 1965 มีการสร้างนิตยสารเพิ่มอีกสองฉบับได้แก่ *[[Cobalt (magazine)|Cobalt]]* และ *Bessatsu Shōnen Book* ซึ่งเป็นฉบับแยกของ *Shōnen Book* 

ในปี ค.ศ. 1966 ชูเอชะเริ่มตีพิมพ์ *[[Weekly Playboy]]*, *Seishun to Dokusho* และ *Shōsetsu Junior* นวนิยายชื่อ *Nihonbon Gaku Zenshū* ซึ่งมีจำนวนถึง 88 เล่ม มีการสร้างนิตยสารมังงะอีกฉบับชื่อ *Young Music Deluxe Margaret* โดยเริ่มตีพิมพ์ในปี ค.ศ. 1967 และมีสายผลิตภัณฑ์เพิ่มเติมคือ *Margaret Comics* และ *Ribon Comics* ในปี ค.ศ. 1968 นิตยสาร *Hoshi Young Sense* เริ่มตีพิมพ์ในฐานะภาคแยกของ *Young Sense* ที่มีอายุสั้น ต่อมาในปีนั้น *Margaret* ได้เปิดตัวนิตยสาร *[[Seventeen_(Japanese_magazine)|Seventeen]]* ในฐานะฉบับภาษาญี่ปุ่นของนิตยสารภาษาอังกฤษ

*[[โชเน็งจัมป์]]* ถูกสร้างขึ้นในปีเดียวกันในฐานะนิตยสารรายกึ่งสัปดาห์ มีการสร้างนิตยสารมังงะสำหรับเด็กอีกฉบับในปีนั้นชื่อ *Junior Comic* และภาคแยกของ *Ribon* อีกฉบับชื่อ *Ribon Comic* ในปี ค.ศ. 1969 นิตยสาร *Joker* เริ่มตีพิมพ์พร้อมกับ *guts* มีการตีพิมพ์นวนิยายอื่น&thinsp;ๆ อีกหลายเรื่อง นิตยสาร *Bessatsu Seventeen* ได้เริ่มตีพิมพ์ ในปีนั้น *โชเน็งจัมป์* กลายเป็นนิตยสารรายสัปดาห์และเปลี่ยนชื่อเป็น *[[โชเน็งจัมป์รายสัปดาห์]]* ตามหลังการสิ้นสุดของ *Shōnen Book* ภาคแยกของ *โชเน็งจัมป์รายสัปดาห์* เริ่มขึ้นพร้อมกับการเปลี่ยนเป็นรายสัปดาห์ โดยเดิมชื่อ *Bessatsu Shōnen Jump* และเปลี่ยนชื่อเป็น *[[Monthly Shōnen Jump]]* ในฉบับที่สอง

คริสต์ทศวรรษ 1970 เริ่มต้นด้วยการเปิดตัวนิตยสารนวนิยาย *Subaru* และในปี ค.ศ. 1971 นิตยสาร *[[Non-no]]* และ *Ocean life* ก็เริ่มตีพิมพ์ นวนิยายชุด *Gendai Nippon Bijutsu Zenshū* ซึ่งมีจำนวน 18 เล่มได้กลายเป็นหนังสือขายดี ในปี ค.ศ. 1972 *Roadshow* เริ่มตีพิมพ์ และเรื่อง *[[กุหลาบแวร์ซายส์]]* ก็เริ่มเผยแพร่ในมังงะชุด *Margaret Comics* โดยได้รับความนิยมอย่างมหาศาล ในปี ค.ศ. 1973 นิตยสาร *[[Playgirl]]* เริ่มตีพิมพ์ และวางจำหน่ายนวนิยายชุด *Zenshaku Kanbun Taikei* ซึ่งมีจำนวน 33 เล่ม ในปี ค.ศ. 1974 *โชเน็งจัมป์รายสัปดาห์* ได้เปิดตัว *Akamaru Jump* และมีการเปิดตัว *Saison de Non-no* 

ชูเอชะประกาศว่าในช่วงฤดูร้อนของปี ค.ศ. 2011 บริษัทจะเปิดตัวนิตยสารมังงะฉบับใหม่ชื่อว่า *Miracle Jump*

ในเดือนตุลาคม ค.ศ. 2016 ชูเอชะประกาศว่าบริษัทได้จัดตั้งแผนกใหม่เมื่อวันที่ 21 มิถุนายน ชื่อว่า Dragon Ball Room () โดยมีบรรณาธิการบริหารของ *[[V Jump]]* คืออากิโอะ อิโยกุ เป็นหัวหน้า แผนกนี้อุทิศให้กับผลงาน *[[ดราก้อนบอล]]* ของอากิระ โทริยามะโดยเฉพาะ และเพื่อปรับปรุงและขยายภาพลักษณ์ตราสินค้าให้ดียิ่งขึ้น

วันที่ 28 มกราคม ค.ศ. 2019 ชูเอชะได้เปิดตัวนิตยสารออนไลน์ *[[Shōnen Jump+]]* ฉบับภาษาอังกฤษทั่วโลกในชื่อ *[[มังงะพลัส]]* ซึ่งสามารถเข้าถึงได้ฟรีในทุกประเทศ ยกเว้นจีนและเกาหลีใต้ ซึ่งมีบริการแยกต่างหาก ฉบับภาษาสเปนจะเปิดตัวในเดือนกุมภาพันธ์/มีนาคม ค.ศ. 2019 และอาจมีคลังเนื้อหาที่แตกต่างกัน เช่นเดียวกับแอปเวอร์ชันภาษาญี่ปุ่น ฉบับภาษาอังกฤษมีตัวอย่างมังงะจำนวนมากที่สามารถอ่านได้ฟรี รวมถึงเรื่องปัจจุบันทั้งหมดของ *โชเน็งจัมป์รายสัปดาห์* เรื่องจำนวนมากจาก *Shōnen Jump+* และบางเรื่องจาก *Jump Square* อย่างไรก็ตามจะไม่เหมือนกับเวอร์ชันภาษาญี่ปุ่นโดยตอนล่าสุดของมังงะ *โชเน็งจัมป์รายสัปดาห์* ในปัจจุบันจะเปิดให้ใช้งานฟรีในช่วงเวลาจำกัดและไม่ได้มีการขายเนื้อหา

เมื่อวันที่ 31 มีนาคม ค.ศ. 2022 ชูเอชะประกาศว่าเมื่อวันที่ 16 กุมภาพันธ์ บริษัทได้จัดตั้งบริษัทย่อยที่เป็นเจ้าของทั้งหมดแห่งใหม่ชื่อ Shueisha Games โดยบริษัทจะสนับสนุนนักพัฒนาอื่น&thinsp;ๆ ในโครงการที่กำลังดำเนินอยู่มากกว่าห้าโครงการ และพัฒนาเกมมือถือโดยมีนักวาดของ *โชเน็งจัมป์รายสัปดาห์* เป็นผู้ออกแบบตัวละคร

วันที่ 30 พฤษภาคม ค.ศ. 2023 มีการประกาศเปิดตัวบริการมังงะแนวตั้งชื่อ *Jump Toon* และคาดว่าจะเปิดตัวในช่วงปี ค.ศ. 2024

## อ้างอิง

## แหล่งข้อมูลอื่น

* 
* 
* 


หมวดหมู่:กลุ่มฮิตตสึบาชิ
ชูเอชะ
ชูเอชะ
หมวดหมู่:สำนักพิมพ์การ์ตูนญี่ปุ่น
หมวดหมู่:บริษัทจัดพิมพ์ออนไลน์
หมวดหมู่:บริษัทญี่ปุ่นที่ก่อตั้งในปี พ.ศ. 2468
หมวดหมู่:บริษัทวิดีโอเกมของญี่ปุ่น
หมวดหมู่:บริษัทโฮมวิดีโอ